
TIN OPERADORNAN 
Dl NIGHTCLUB CU 
NO TA RESPETA LEY 

< Sigui lesa na pagina 2 > 



FIN di siman tras di lomba, Polis a dicidi di 
haci control riba establicementonan cu Polis tin 
custumber ta di controla cu nunca ta cumpli cu 
orario di sierre. Nan mas bien ta burla di autori- 
dad y asina mes Gobierno no ta haci nada contra 
nan, cu duna nan solamente un boet, cu nan ta 
paga pa fin di siman awor bolbe sigui cu e fiesta. 
Den e fin di siman aki, nan a haya un otro mas, cu 
no ta tene su mes na ley, cu manera ta ser bisa ta 
The Club di Otmar Oduber, pero e negoshi ta riba 
nomber di su yiu. Otmar Oduber mes tabata den 
The Club hinca. The Club no solamente a viola 
ley di sierre, pero a viola ley di seguridad di Aero- 
puerto. Pa Seguridad duna un empleado un badge 
pa subi tereno di Aeropuerto tin un cantidad di 
requisite. E requisitonan aki no ta valido pa The 
Club, cu ta keda den mesun edificio di Aviation 
General, cu ta keda riba tereno di Aeropuerto. Ta 
cu ki midi Departamento di Seguroidad di AAA 
ta midi anto? Si mañan FAA downgrade AAA, 
kende nos tin culpa? Parlamento mester laga in- 
stitui un investigacion profundo di henter e caso 
di The Club riba tereno di Aeropuerto. 



Market Leader of Business Software in the Caribbean 

Solutions for: 

• Finance 

• Wholesale Distribution 

• Professional Services 
. HRM,CRMandBPM 


W" 

Intemational NV 


Supports All Your 

Business Activities & Processes! 


info@vcc-int.com www.vcc-int.com 
















2 


AWEMainta 


Dialuna, 22 Juni 2020 


Violando ora di sierre y tur otro ley 

Bebemento te madruga: Polis a 
cera /7 The Club" y duna un boet 







DIASABRA anochi, despues di llor, 
Polis a bay varios caminda pa cera 
diferente establecimento cu no ta cumpli 
cu e orario di cierre cu no ta mas laat cu 
ll’or di anochi. 

Un nightclub cu aparentemente a scapa 
tur e tempo, ta un nightclub cu ta medio 
scondi n’e parti pazuid di Aeropuerto 
Internacional di Aruba. 

Un nightclub cu yama “The Club” y cu ta 
opera riba permiso di e hoben Jeandrick 
Oduber di 22 aña. E ta yiu di ex Minister 
Otmar Oduber, pero den boca di pueblo 
ta bisa cu e ta front su tata, de lo contrario 
e no por a haya tur e previlegionan cu e 
tin awor. 

Aki bo mester bira miembro y unda bo lo 
haya un carchi di miembro y cu e mesun 
carchi ey ta swipe p’asina e porta habri. 
Aunke nan a keda opera tur e tempo sin 
wordo detecta, e biaha aki si nan turno a 
yega. 

Polis a haya un tip di e movecionnan 
madrugabanda di zuid di Acropuerto, esta 
duna tin negoshi di General Aviaction y 


bay controla y a confirma e informacion 
cu nan a haya. 

Un tiki prome cu 12’or di anochi (11:45 
pm) e Team Unidad Motoriza di Polis 
a yega n’e club y a informa tur esnan 
presente cu fiesta a caba y cu tur mester 
sali. Asina poco poco tur hende a cuminsa 
Sali, mientras un multa a wordo duna n’e 
persona responsable e anochi ey. 

Asina mes cu Polis tabata presente, ainda 
leu leu autonan tabata yega. 

Aki por conclui cu ya caba hendenan 
sa cu despues di ll’or ta “The Club” 
t’e lugar cu ta keda habri. Pero diasabra 
anochi esaki a jega na su fin. P’awe dilanti 
Polis lo pone “The Club” riba nan lista pa 
controla despues di e ora di cierre. 

Mirando cu e ta scondi y no tin cas 
eybanda, e por a keda habri. Ora cu 
otronan tabata cera, gruponan tabata bay 
na The Club. E dianan aki mes a mira auto 
di ex Minister y su socio amigo ruman 
madruga para eynan. Ora bo yega eyfo 
bo no sa mes cu tin un nightclub. Ta un 
porta tin y djey ta swipe como mienbro y 
drenta. 


Paden tin e ambiente scondi. Hasta ta ser 
bisa, cu paden tin oferta pa huur kamber 
si mester pa haci amor. 

Manera menciona The Club ta riba 
nomber di Jeandrick, kende yiu di Otmar 
ta doño di e famoso club aki. Pero ki mishi 
miembronan cu carchi di Aeropuerto pa 
swipe y habri porta di FBO pa drenta 
den club. Pesey awe tin hopi pregunta 
manera: Unda seguridad a keda? Si FAA 
sa tur esaki, Aruba su Aeropuerto por 
wordo downgraded. 

Puntra dicon Aeropuerto t’asina severo 
pa un trahador haya pas pa drenta y awor 
pa bira miembro di The Club pushi y 
cacho si por haya carchi pa swipe. Un 
biaha mas unda seguridad a keda? 

Pa colomo haciendo nos investigacion 
no por haya ningun caminda cu The Club 
ta registra na Camara di Comercio. Ta 
kende a duna The Club tur e permisonan 
pa por opera como tal. The Club ta 
legal of ilegal. Y e Minister cu a dun’e 
tur e permisonan tambe tin cu carga e 
consecuenica p’e hecho aki. 






























Dialuna, 22 Juni 2020 


AWEMainta 


3 


Sano Huicio a prevalence 

Scol Paso pa Futuro no ta muda mas 



UN reunion larguisimo entre Sindicato di Maestro- 
nan, SIMAR y Minister di Enseñansa, Rudy Lampe a 
conduci na un acuerdo riba e ultimo obstaculo cu taba- 
tin e maestronan preocupa. Ta trata di e mudansa di 
Scol Paso pa Futuro. 

Ya caba a informa Prome Minister Evelyn Wever Croes, 
su si no pone un paro na intencion di Minister Rudy 
Lampe, cu awe dialuna por spera otro accion di mae- 
stronan. Pero Prome Minister Evelyn Wever Croes a 
pidi pa reuni cu Minister Rudy Lampe, p’asina sali for 
di e impasse aki. 

Diasabra den oranan tempran di mainta a cuminsa e 
reunion entre un delegacion di SIMAR y otro di Minis- 
terio di Enseñansa encabesa pa Minister Rudy Lampe. 
E reunion aki a bin riba iniciativa di Prome Minister 
Evelyn Wever Croes despues cu a logra yega na un acu- 
erdo cu e sindicato SIMAR riba tur e otro puntonan di 
preocupacion pa loke ta tumando lugar den mundo di 
enseñansa. 

Alrededor di 2’or di merdia a logra yega na un acuerdo 
caminda a haya e palabra di Minister Rudy Lampe cu 
Scol Paso Pa Futuro no mester muda for di e edificio 
den cual nan ta situa awor, esta banda di Postkantoor, 
si nan tin 144 alumno of mas. 



SIMAR ta gradici tur esnan di veld y di parti di Gobi- 
erno a pone esfuerso di nan banda p’e partidonan logra 
yega na un acuerdo pa por trece trankilidad atrobe den 
enseñansa, mientras cu ta prepara pa traha hunto y 
yega na un maneho, un maneho cu mester yega na dje 
a base di dialogo. 

Aki un biaha mas, tabata Prome Minister Evelyn Wev- 
er Croes, kende a intermedia y a logra di paga e cande- 
la. Un biaha mas, t’e mandatario aki, kende a deshaci 
di decisionnan ya tuma dor di Minister Rudy Lampe, 
kende pa di tanto biaha a wordo “terug gefloten” y ai- 
nda no a tuma honor pa su mes, y retira pa no sigui 
causa daño na enseñanza en general na Aruba. 

Entrada hudicial na Montserat y 
Palm Beach cu varios detencion 








DIASABRA merdia pa atardi autoridad hunto cu 
team di observacion tabata vigila y prepara pa drenta 
un cas na Montserat. 

Un cantidad grandi di Polis hunto cu Recherche a dren- 
ta y efectua detencion, tanto na Montserat y segun nos 
a compronde na Palm Beach, un poco mas pabou. 

Segun por a compronde un total di tres hende homber 
a wordo deteni. Autoridad a continua ta listra den e 
cas y despues a pidi presencia di BFTO (Polis Tecnico) 
pa saca potret paden. 

No ta conoci kico tur a wordo confisca y tampoco e mo- 
tibo directo di e entrada hudicial. 

Di parti Cuerpo Policial no a ricibi te cu awor un relato 
oficial di e accion aki. 

Mata grandi di kwihi a cay riba auto na Palm Beach 




DIASABRA mainta den careda di ll’or, un ciudadano 
cu a para su auto entre Barceló y Hyatt. 

Ora cu el a bay bek na su auto el a haya esaki cubri dor 
di un mata grandi di Kwihi. 


E ciudadano a avisa Polis cu a presenta y berdad a con- 
stata cu e mata di Kwihi a kibra y cay riba e Suzuki 
Baleno color cora. Polis mester a pidi Cuerpo di Bombero 
y despues tambe D.O.W pa asina nan corta e mata. 

Pa loke t’e auto esaki a sufri basta daño material. 



Nissan Cube a bolter na Pavia 


DIABIERNA atardi informacion a drenta cu un auto a bolter 
na Pavia. Den e accidente aki no tabatin ningun hende herida. 
Loke a sosode tabata cu e Nissan Cube, pa un descuido a haci 
un maniobra y perde control bay dal un Toyota Yaris staciona. 
E auto a keda riba su banda. 

Seguro a presenta y a atende pa lanta auto y compila tur dato. 


ANUNCIO IMPORTANTE 

ENTRANTE 1 Dl JULI 


Despues di un periodo di 3 luna, Elmar 
ta preparando pa reanuda operacion 
normal dia 1 di juli. Esaki ta encera e.o. 
cuminsa cobra riba cuentanan atrasa. 

Pa motibo di e cantidad di cuenta atrasa 
no lo por parti recordatorio di pago riba 
facturanan caduca. 

Pa informacion tocante areglo di pago 
tuma contacto cu Call Center na 
523-7100. 


Elmar ta conseha tur cliente pa tene nan 
cuenta di coriente up to date pa asina 
evita desconexion. 





Danki pa e comprension 


523 7100 I customerservice@elmar.aw 

Cacho a causa cu Altezza a 
perde control na Hooiberg 



DIASABRA madruga den careda di 12:30, Polis a bay altura di 
Maiky’s situa na Hooiberg pa un auto cu a drenta mondi. 

Na yegada Polisnan a topa cu un Altezza hinca den e trankera 
pazuid di caminda. 

No ta conoci kico realmente a sosode, pero n’e sitio por a tende 
cu e chauffeur lo a desvia pa un cacho y a perde control drenta e 
trankera keda pega. 

Takelwagen a presenta y a saca e auto pa despues hibe adres di 
su doño. 

Caminda tabata cera brevemente pa takelwagen por a bay cu e 
auto. No tabatin hende herida. 




Aruba Softball Bond 
ta reactiva iniciando 
cu un curso virtual di 
WBSC pa Umpires 

Aruba Softball Bond ta cuminsa poco poco pa 
restart temporada. Manera nos tur sa cu corona 
crisis a crea un impacto grandi y cambia tur 
programa na henter mundo y den mundo di deporte 
esaki no tabata diferente. 

Aruba Softball Bond a inicia aña 2020 cu bunita 
plannan despues di a reuni cu tur organisacion 
durante luna di februari a ahusta su calendario 
cual tabata cla pa ranca sali 30 di april ultimo. 

Lamentablemente pa rasonnan conoci tur actividad 
a wordo para. Poco poco Gobierno ta riba e 
caminda pa restart economia y habri frontera. 
ASB lo keda enespera di e anucio oficial di 
Gobiemo ki dia por inicia cu actividad y of 
eventonan deportivo publico. Mas sigur esaki lo 
por ta rond fin di augustus. 

Mientrastanto reunionan intensivo virtual riba 
sistema di “zoom” a continua cu WBSC p’asina 
ahusta tur programa y calendario di 2020. 

Unico campeonato cu WBSC a laga riba calender 
ta Women World Championship U18 cual ta 
programa pa tuma lugar na Pem final di november 
y ta riba un week by week watch. 

Invitacion pa Curso pa umpire virtual: 

WBSC a apunta Roberto Perez di Canada y Santos 
Vasquez di Puerto Rico ambos bon amigonan di 
Amba pa brinda tur umpirenan miembro di nan 
Federacion local un curso di diferente seccion via 
sistema virtual. 

Diasabra awor e seccion na idioma Spaño lo inicia 
y Federacionnan tin te cu diamars pa sign up nan 
miembronan cu lo participa. 

No mester ta un umpire certifica, pero hustamente 
esaki ta pa tur umpire miembro. 

Final di juli tin riba programa e mesun curso, pero 
den idioma Ingles p’esnan cu ta prefera e curso na 
Ingles. 

Amba Softball Bond ta invita tur su umpirenan 
miembro y esnan cu kier afilia pa bira miembro 
pa tuma contacto cu Zuleyka Willems na 749- 
8459 pa mas informacion of pa afilia y asina 
ricibi oportunidad pa desaroya bo abilidadnan pa 
un otro nivel duna pa instmctornan acredita pa 
WBSC den un programa special di WBSC (World 
Baseball and Softball Confederation). 

Polis di Noord y Recherche a detene homber 
cu tabata trata na obstaculisa nan trabou 




DIASABRA den oranan di merdia pa atardi 
autoridad lo tabata haciendo un investigacion 
den e area di Bakval y un persona lo a falta au- 
toridad respet y lo tabata strobando e Recherch- 
enan di haci nan trabou. 

No a keda autoridad n’e sitio nada otro di detene 
e homber aki y a pidi pa transportwagen. 

E homber a wordo transporta cu transportwa- 
gen di Polis pa Warda di Shaba y su auto a keda 
confisca y cu takelwagen hiba pa Warda di Polis. 


AVONDHAVOARUBA 

Dw(j <k 



Ben je gemotiveerd om je HAVO-diploma of VWO certificaten te behalen? 

Schrijf je NU in! 

Je kan je online registreren en inschrijven vanaf 22 juni tot en met 14 juli 2020 
Je bent pas ingeschreven wanneer alle documenten zijn ingeleverd. 

Informatie en instructie om je in te schrijven zijn te vinden op onze website: 

www.avondhavoaruba.com . 

Let op: 

1. Schoolverklaringen voor de DIMAS en SVB en andere worden vanaf 1 
september 2020 afgegeven. 

2. Administratiekosten en examengeld worden niet gerestitueerd. 

3. Schoolgeld kan niet in termijnen worden betaald. We hebben een swipe- 
machine voor de maestro-kaart. Cash-geld wordt niet geaccepteerd. 

Mayoria di docentenan di Colegio Arubano 

Ta insisti cu henter 
directiva di SM0A/SV0A 
mester entrega nan retiro 

Esaki ta un di tanto peticionnan haci 

COMO reaccion riba e carta di SMOA/SVOA, ALV (74% di e cuerpo 
di docente) kier informa lo siguiente. 

Na prome lugar, e directiva actual di SMOA/SVOA ta insinua cu nan 
ta ocupa 15 pa 30 ora pa luna cu e dirigimento di Colegio Arubano. 

Un mihor prueba di micromanagement nan no por a duna. E directiva- 
nan prome cu esaki no tabata visibel na scol y nan tabata presenta un 
promedio di maximo 1 anochi pa luna pa reunion hunto. 

En corto, e directiva mes a duna nan prueba di maneho riba nivel mi- 
cro (den scol). 

Di dos, ta hopi straño cu e directiva ta pidi Minister di Enseñansa pa 
ahusta e LVO di tal manera cu nan por haya pago pa nan trabou. 
Desde cu e funda stichting SMOA na april 1959, e funcion di un miem- 
bro di directiva semper tabata riba base boluntario, unda hende ta 
dedica nan tempo cu amor na Colegio Arubano, hasta ora e scol tabatin 
2500 alumno (Oranjestad y San Nicolas). 

Awor e scol ta conta cu 1600 alumno. Curioso. 



PARTICIPACIONIMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 
noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 



Pa finalisa, un observacion relaciona cu e bia- 
henan di estudio VW05 y HAV04. 

Dia 11 di juni 2020, den e carta p’e mayornan 
di e alumnonan cu mester a participa n’e bia- 
he, e directiva ta informa cu e placa recauda, 
despues di desconta, dentro di 10 dia mester ta 
debolbi n’e mayornan. 

Pues, si tin un saldo di sea schoolgeld of placa 
di buki, mester desconta esaki prome cu duna 
e placa bek paga n’e alumnonan. 

Un manera hopi straño di anda, pasobra no por 
uza placa cu ta destina pa biahe pa paga cuen- 
tanan habri. 

E destinacion di e placa aki ta para den con- 
tract y e mayornan a firma p’esaki. 

Entretanto ya ta conoci cu Obispado di Willem- 
stad y Comision di Mayor di Colegio Arubano 
(OCCA), teniendo na cuenta e interes di e alum- 
nonan, e docentenan y e mayornan, pa medio di 
un Memorandum of Understanding, a pidi p’e 
directiva actual completo di SMOA/SVOA pa 
DI DOS BIAHA pa nan baha! 

E directiva, cu ta traha a base boluntario, aun- 
ke cu awor kier compensacion monetario pa 
nan trabou, a dicidi di ignora e peticion aki pa 
DI DOS BIAHA. 

Mientrastanto nan ta haciendo nan maximo 
esfuerso den tur medio, na contra-aresta tur 
loke e gruponan (Obispado, docentenan y may- 
ornan) ta trece dilanti. 

Motociclista herida den accidente na Washington 





DIABIERNA atardi, pasa di 6’or un acci- 
dente entre bromer y un auto a tuma lugar 
riba e caminda di Washington, y e motoci- 
clista lo tabata levemente herida. 

N’e sitio Polis a compronde cu e motociclista 
a bay take a chance pasa, esaki tabata mo- 
mento cu un Nissan March tabata bayendo 
zuid y kier a bay bira na su man robes. 

Pero lamentablemente e bromer no a logra 
y ta causa e accidente. E motociclista a re- 
sulta herida cu varios herida na su pia, e 
impacto tabata den banda robes di e March. 
Ambulance a yega y atende cu e motociclis- 
ta y despues nan a transporte pa Hospital. 


Ta Busca pa Huur Per Direct: 

Espacio entre 25 a Max 30M 2 
Pa Empresa di Catering Cuminda Frieuw 
Den Area di Oranjestad West: 
Engeland Str, Caya Ritmo y Vecindario 
Cu Acceso Facil, Bon Manteni y Doño Amabel 
Nos tin 24 Aña di Existencia na Aruba. 
Ofertas na: vacaturas@yahoo.com, 

Y nos lo Jama Di biaha! 

Parlamentario Arthur Dowers 

Minister Din Din Bikker no sa mes 
kico ta pasando na Imigracion 



E momento a yega pa puntra Minister di 
Husticia, Andin Bikker kico realmente 
e sa di loke ta pasando aki na Aruba, 
miembro di fraccion di AVP den 
Parlamento, Arthur Dowers a declara. 

E pregunta aki ta na su lugar sigur despues 
di e accion di trahadornan di Imigracion 
na Aeropuerto a dicidi di bay den accion, 
lagando pia di trabou pa motibo cu 
Gobierno a dicidi di habri frontera sin cu 
a tuma medidanan necesario pa proteha 
esnan cu ta trahando directamente cu 
hendenan cu ta bin for di exterior. 

“Trahadonan di Imigracion diaranson a 
sali for di trabou pa protesta contra di e 
hecho cu Gobierno a dicidi habri frontera 
sin cu nan tabatin mascara, handsanitizer 
y nada otro p’e hendenan aki haci nan 
trabou den un forma mas safe posibel. 
Ora cu nan a bay busca claridad cerca 
Minister di Husticia Bikker, esaki a 
contesta e grupo cu otro biaha nan 
manda un carta di antemano pa informa 
su persona kico ta kico, pasobra cu 
su persona no sa kico ta pasando den 
Imigracion y cu ta trabou di hid. 

Tempo cu mi persona tabata Minister 
di Husticia, e don sabe lo todo aki, Din 
Din Bikker, tabata sinta den Parlamento, 
e tabata sa tur cos, e tabata sa tur loke 
ami mester tabata sa como Minister di 
Husticia y tambe tabata culpa mi persona 
pa tur cos, cu bay robes den e pais aki. 
Awor cu Din Din a bira Minister, e ta sali 
bisa cu esaki no ta si e cosnan aki no ta 
responsabilidad di Minister y lo ta bon 
mi splica Minister Andin Bikker poco 
cos. 

Si e pais aki ta pagando miles di florin, 
ya cu mi a tende cu tin contractnan masha 
lucrativo di entre otro hendenan di su 
mes partido of ex hendenan di su partido 
cu a haya placa grandi pa nan bay sinta 


na mesa aworaki cu no tin cen, pa nan 
bay mira con ta haci cu reapertura di pais 
Aruba. 

Esta con ta bay habri frontera, conta bay 
re-start economia di e pais aki y bo sa cu 
e cos mas fundamental ta, cu bo tin cu 
bay percura pa turistanan bini bek. 

Si turistanan tin cu bin bek e pais aki, bo 
tin cu percura pa nan bin sano na e pais y 
bo tin cu percura pa por si acaso un hende 
bira malo, e ta wordo proteha mas mihor 
posibel. E prome persona cu turistanan ta 
topa ora cu nan yega oficialmente aki na 
Aruba, ta persona di Imigracion ya cu e 
grupo aki ta e frontrunner di e pais aki pa 
loke ta trata turismo, ta Imigracion. 

Awor Andin Bikker no bin pretende cu a 
pesar cu ta Minister pa casi tres aña caba 
y tabata ocho aña largo den Parlamento, 
cu e no ta na altura cu e no sa di esaki. 
Tampoco por compronde con Andin 
Bikker por bin bisa, cu un di e cosnan mas 
fundamental pa persona di Imigracion 
haci nan trabou, ta cu nan mester ta bon 
protehi y Andin Bikker no por bin bisa 
cu awor frontera a habri, cu su persona 
despues di tanto luna cu a bin ta gasta 
placa di pueblo pa paga riba reapertura 
di frontera, cu su persona no tabata sa 
cu mester cumpra handsanitizer y cu e 
no tabata sa cu mester a cumpra mascara 
di proteccion pa e hendenan aki traha cu 
nan. 

Cu e no tabata sa tampoco cu mester 
bin un glas protecto pa nan traha tras di 
esaki.’ 

Laga nos ta honesto Minister Bikker, si 
bo persona tabata un Minister pragmatico 
manera bo mes a propaga na pueblo, cu 
bo ta un ministerio serio, un Minister 
dedica, bo por a stop un rato, bo por a sali 
for di e bar caminda bo tabata bebe y bay 
na Imigracion pa bay tira un bista. 

E no ta costa bo nada Minister Bikker y 
bo ta para y baha un rato pa tira un bista 
si tur cos ta na ordo, p’e hendenan cu 
mester haci nan trabou mañan. 


Anto abo cu tin e pretencion, paso tur 
hende sa cu bo ta sinta na bo oficina 
den bestuurskantoor, caminda bo no ta 
haciendo nada, ya cu ora tin problema cu 
Polis bo ta yama Minister Maduro pa bin 
yuda bo, ora cu tin otro problema bo ta 
core sconde tras di otro Minister manera 
Minister Presidente, pero abo Andi mes 
no ta sali bin enfrenta ningun hende. 
Anto awor Bikker bo ta bin bisa 
trahadornan di Imigracion ta bin bisa 
bo cu no tin handsanitizer , no tin mask 
y no tin glas protector a wordo buta pa 
despues bin bisa pueblo cu bo no tabata 
sa di e cosnan aki. 

Andi Bikker kico bo sa? Bo sa ki dia bo 
ta bay baha? Laga nos ta honesto ya cu 
Bikker ta bisa cu esaki no ta su trabou, 
pero ban ta grandi, ta Bikker su trabou 
pa como Minister pidi un otro Minister 
pa retira? 

Esey Bikker no ta bo trabou, pues n’e 
momento cu bo tabata dedica bo mes na 
studia e carta, pa bo lese y coregi tur fout 
pa despues tur hende haya sa cu e no a ni 
lesa e carta aki, e tempo ey Bikker mester 
a usa pa atende cu cosnan principal. 

E pueblo aki ta depende di turismo, 
esey ta no pilar economico principal y 
t’eynan Bikker su atencion mester tabata 
pa atende cu esnan cu mester traha cu 
turistanan cu ta bin nos pais, cu nan ta 
safe y cu nan por pasa mas miho posibel. 
Bo a faya Bikker pa di tantisimo bes, 
caminda bo a laga seis pedofiel bay na 
momento cu bo a caba di bira Minister y 
e tempo ey tur hende a kere cu Bikker no 
sa kico e ta haci, pero awor Bikker mes ta 
bin admiti cu e no sa kico ta pasando na 
Imigracion. 

Ta kico bo ta haciendo eynan ainda? Ta 
mihor bo persona busca un manera pa 
baha na awa y laga un hende cu si sa y 
laga nan atende cu e asuntonan aki, pero 
ta hopi duidelijk cu e sapato y bachi 
cu Bikker a bisti, simplemente ta kede 
mucho grandi,” Parlamentario Arthur 
Dowers a declara. 

OCCA 

E cachonan ta blaf, mientras cu e 
caravana ta sigui su caminda... 


NO mester splicacion cu e reaccion di SMOA/S VOA, publica 
riba 19 di juni 2020, riba e punto di bista di Obispado di 
Willemstad (e representante mas halto di Iglesia Catolico na 
Aruba) y di comision di mayor di Colegio Arubano (OCCA) 
ta un falta di respet inprecendente pa tur dos organisacion. 
Tambe prensa local a publica un reaccion di e posicion 
irespetuoso di e directiva. E directiva a scirbi: “ Nos a haya 
falta di boso pensamento y oracion durante e menasa di 
school shooting na januari e aña aki y durante e crisis di 
Covid”. 

Por sinti e desprecio den e declaracion aki. Esaki ta aclarea 
kico t’e problema den e situacion actual di conflicto entre e 
personal di Colegio Arubano y e directiva. Ta hustamente e 
mesun actitud condescendiente y arogante aki cu e directiva 
tin den su comunicacion cu e miembronan di personal na 
scol. 

Ta un hecho cu banda di e rector, tambe e conrector, docente 
y otro miembro di personal a bandona e scol den e ultimo 
tres añanan, ta suavemente bisa, yamativo, y esaki ta trece 
daño cu ne na Colegio Arubano. 

E daño, den temporada cu tin escasez di docente, no por 
drecha mas si no bin un final pronto na e conflicto aki. 

Ademas, ta straño cu e directiva ta “decepciona” cu e hecho 
cu Obispado y OCCA a forma nan mesun opinion tocante 
e situacion na Colegio Arabano sin cu e directiva tabata tin 
oportunidad pa duna nan banda di medaya. Tabatin varios 
reunion cu a tuma lugar entre SMOA/SVOA hunto cu 
Obispado y OCCA. 

Sinembargo, di e reunionnan aki no por a yega na nada 
y ta hustamente esaki mes a fortalece e posicion di e dos 
organisacionnan aki, cu e directiva mester baha. 

Diabiema 22 di mei Obispado a pidi e directiva pa baha pa 
medio di un carta. Pero esaki no a yega na atencion di sr. 
Koffy di OCCA. 

Pues, e nombramento di sr. Robert Croes como Presidente di 
SMOA/SVOA dia 27 di mei a sosode sin cu e informacion 
importante aki yega for di e propio voorzitter. Den cuadro 
di bon gobemacion y transparencia, cu ta hustamente loke e 
directiva actual ta pronkia cu ne, ta un hecho cu e directiva 
actual no lo gana premio cu ne. 

Y relaciona cu e retiro di e rector, e directiva a compronde 
“dat ze (mevr. Van Loon) een andere baan had aangeboden 
gekregen” (mevr. Van Loon a haya un otro ofrecimento di 
trabou). E directiva a “compronde” esaki, pasobra esaki ta 
cuadra den nan maneho cu engaño y mentira. 



E ponencia aki absolutamente no ta cuadra cu berdad. E rector 
a entrega su retiro, pasobra e, como profesional capacita, no 
tabata desea mas di traha cu un directiva cu ta trat’e como 
un trahador cu mester djis tuma ordo, autoritariamente y sin 
respet. 

E procedura di seleccion di rector nobo, ALV ta tumando 
parti na dje, pero bou PROTESTA. Esaki directiva a lubida, 
pa casualidad, di scirbi den nan comunicado na Obispado 
y OCCA. Proporcionalmente mester tin participacion di 3 
miembro di e cuerpo (cu ta consisti di 90 persona) den e 
comision aki, manera tabata e caso na aña 2016. 

Pa loke ta trata finansa di scol, e directiva semper tabatin 
un tarea di delega y controla. Esaki tabata asina desde a 
funda Colegio Arabano. Pero, awor cu e directiva tin tur 
cos den nan man (boekenfonds y un fundacion financiero 
recien funda), e pregunta ta: Ken ta controla e directiva? Un 
directiva asina, cu no ta tuma integridad, bon gobemacion y 
transparencia na serio, por ta un ehempel pa e alumnonan di 
un scol? Kisas ta ora p’e subisdiante haci un investigacion 
riba e finansa di e scol? 

Resumiendo, por conclui cu Obispado, OCCA, mayoria 
docente y gran parti di e personal cu no ta docente, ta di 
opinion cu no tin sosten mas p’e directiva actual. Si e 
declaracion di Plus Accountants ta corecto, esta cu no tin 
pago (ainda) haci n’e miembronan di directiva, ta dicon 
anto e miembronan di directiva no ta djis tene honor nan 
nan mes y baha boluntariamente. 

Motociclista a fractura brasa den 
accidente di trafico na Tanki Leendert 






DIASABRA anochi Polisnan tabatin man yen cu dife- 
rente asistencia, varios tabata inclui accidente di trafico. 
Diasabra den careda di 9’or informacion a drenta di un ac- 
cidente entre bromer cu auto dilanti Misa di Tanki Leen- 
dert. Mesora un unidad policial cerca a yega n’e sitio y a 
constata cu e motociclista mester asistencia medico. 

N’e sitio nos a compronde cu e motociclista a fractura parti 
di su man durante e accidente. 

E bromer tawata un Dirt bike y un Nissan March cu ta- 
bata deliver pizza pa Domino’s. 

Loke a sosode tabata cu e Nissan March lo mester a bay 
un adres pa deliver pizza, y lo a bira na robes. 

Aki ta unda cu e lo no a mira e bromer debi cu e lo no tabatin 
luz. N’e sitio despues di accidente algun persona cu lo con- 
oce e motociclista kier a bay reclama chauffeur di March, 
pero Polisnan n’e sitio a intermedia mesora. Dor cu ta un 
accidente. Ambulance n’e sitio a atende cu e motociclista. 

Kiwanis Club of Aruba a haci 


Donacion di 
"trauma dolls" 
y cos di hunga 
pa mucha na 
Cuerpo Policial 




RECIENTEMENTE e miembronan di Kiwanis Club of 
Aruba a haci un bishita na Warda di Polis na districto 
di Oranjestad unda a reuni cu Chef di Districto di Oran- 
jestad sr. Alvin Molina, vocero suplente di Cuerpo Poli- 
cial Aruba sra. Liliana Rasmijn, sra Janine Rodriguez 
di “Slachtoffer Hulp” y Coordinador di Jeugd en Zeden 
Politie (JZP) Sr. Eric Barry. 

E bishita a bay den un ambiente ameno y teniendo na 
cuenta e protocol di distanciamento social. 

Entre e topiconan cu a elabora riba dje tabata e ultimo 
desaroyonan relaciona cu e trabou di Polis, crimen y 
abuso di mucha como tambe con Cuerpo Policial Aruba 
ta mantene ordo publico y seguridad na Aruba. 

Despues di e reunion a ricibi un “tour” di e Warda di 
Polis y a bishita diferente departamento. 

Na luna di october aña pasa Kiwanis Club of Aruba a 
aserca Cuerpo Policial Aruba caminda a haci un presen- 
tacion di e proyecto di “trauma dolls”. 

E “trauma dolls” ta wordo usa na diferente Departmen- 
to di Polis rond mundo pa yuda e Polis resolve casonan. 
Cuerpo Policial Aruba a reacciona positivo y a apoya e 
iniciativa di e proyecto di “trauma dolls” cu sigur ta di 
bon uso pa Departamento di JZP y Slachtofferhulp. E 
proposito di e “trauma dolls” banda di yuda Polis resolve 
casonan ta pa duna consolacion n’e mucha cu lamenta- 
blemente a wordo molestia y of abusa sexualmente of cu 


a experencia violencia domestico. E mucha por señala 
na Polis cua t’e parti di su curpa cu a wordo herida of 
mishi inapropiadamente. E mucha por pinta un cara 
tristo of contento riba e popchi pa expresa con e ta sinti 
n’e momento ey. Ademas di entregamento di e ‘trauma 
dolls’, Kiwanis Club of Aruba ta sumamente contento 
di por a haci un contribucion directo na Cuerpo Policial 
Aruba su “Kids Corner”. 

E donacion ta consisti di e.o.: Mesa y stoel pa mucha, 
puzzel, diferente wega di mesa pa mucha di diferente 
edad, diferenta articulo pa pinta y skirbi y hopi mas. 
Ademas Kiwanis Club of Aruba tambe a entrega su “sig- 
nature project Kamishibai theatre” y e 4 storianan di 
mucha cu e club a produci. Kamishibai ta un arte di con- 
tamento di storia pa mucha cu ta hopi interactivo. 

E “trauma dolls” y cosnan di hunga lo wordo distribui 
n’e 4 Wardanan di Polis den diferente districto. Cu e 
donacion aki Kiwanis Club of Aruba ta spera cu por 
yuda Cuerpo Policial Aruba como tambe e muchanan 
ora bishita e Wardanan di Polis di por tin un experencia 
mas ameno. 

Finalmente Kiwanis Club of Aruba ta gradici Cuerpo 
Policial Aruba pa nan trabou incansabel cu nan ta eher- 
ece tur dia p’asina brinda seguridad na nos comunidad y 
pais, combati crimen como tambe mantene ordo publico. 

Accidente cu personanan herida riba Belgiéstraat 





DIASABRA merdia pa atardi algo pasa di 3’or, un 
accidente cu hende herida ta sosode na altura di veld 
di Riverplate. Na yegada di Polis, nan a bin topa un 
Chevrolet Tahoe y un SUV color shinishi. 

Polis na yegada a constata cu tin tres persona herida. 
Mesora Polis a pidi pa Ambulance. 

Na yegada di Ambulance, un di esnan herida no tabata 
kier asistencia medico. Despues di basta papiamento 
y splicacion cu si algo pasa e persona despues ta riba 
su mesun responsabilidad. Asina e persona a dicidi di 
acepta p’e wordo atendi p’e Paramediconan. 

E accidente mes a sosode momento cu e Tahoe tabata 
bayendo zuid y via Ierlandstraat, e SUV shinishi subi 
caminda cu e consecuencianan ya menciona. Ambos 
auto a ricibi hopi daño material. 

Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 


Aruba's #J 

Famia ta anuncia fayecimento di 
e 'Cantor di Pueblo 7 Vicente Kelly 


Ai^ra 

ut&utl 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Nos ta anuncia fayecimento di: 



Magdalena Krozendijk-Kelly 

^20-09-1940 - 116-06-2020 
Na nomber di su: 

Casa stima: Hendrik Krozendijk 

Yiunan: Aimo F. y Juanita Krozendijk y famia 
tEnrique L. Krozendijk 
HendrikT. y Alba Luz Krozendijky famia 
Michael R. Krozendijk 

Nietonan stima: Germaine Krozendijky famia 
Michael Krozendijky famia 
Aldrick Krozendijk y Andrea Feliciana 
Gerrick Krozendijk 
Geraldine Krozendijk 
Luis L. Krozendijk 

Bisanietonan stima: Giabella y Gianella Krozendijk 
Mama: tAgnes E. Kelly 

Tata: tFrancisco Webb 

Rumannan: tLuis B. Kelly 

Asuncion Kelly 
Ambrosio Webb y famia 
Filomena Perez-Webb y famia 
Emiliano Webb y famia 
Ignacio Webb y famia 
Martin Webb y famia 
Reina Matos-Webb y famia 
Thomas Webb y famia 
Maria Webby famia 
Mario Webb y famia 
Luciano Webb y famia 
Valeria Webb y famia 
Cuña: Maria Statius y famia 

Marcelina Statius y famia 

Ihanan: David Paesch,Tina Quandus, Lucia Webb, 
Roberto Geerman, Monique Coronel, Judith Omaira 
Britten 

Primanan stima manera ruman: Maria Boekhoudt 

y famia, Editha Farro y famia, Reina Webb y famia, Lucia 
Webb y famia, Marcella Britten y famia, 

Tanta y omonan, sobrino y sobrinanan, primo y 
primanan, ccomerr y compernan,tur su bon bisiñanan y 
demas famia y conocirnan 

Demas famia: Krozendijk, Kelly, Webb, Boekhoudt, 
Britten, de Cuba, Paesch, Everon, Statius,Thiel, Geerman, 
Wernet, Coronel, Rasmijn, Wernet, Farro, Henriquez, Rib, 
Naar, Maduro, Feinrich, Perez, Matos, Olivir, Ridderstaat, 
Gei, Everon,Tromp, Del Ducca, Andrade, Ras, Quandt, 
Quandus, Pontilius, Wever, Willems, Dabian, Feliciana 

Si en caso nos a lubida un famia, nos ta pidi nos 
disculpa. 

Ta invita pa e acto di entiero cu lo tuma lugar diaranson 
24 di juni 2020 di 2'or pa 4'or di atardi na misa Inmacu- 
lada Concepcion, despues saliendo pa Santana catolico 
Pastoor de Vries na Sta. Cruz. Nos defunto stima lo ta 
repos ana cas for di 11 'or di mainta na cas; Papilon # 6 



Au^ra 

sp*- 

Señor ta mi Wardador, mi n'tin falta di nada; 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forsa. 
E ta guia mi den caminda drechi fiel na su nomber 
Salmo 23:1-3 


A fayece cristianamente 



Juan RamiroTromp 

mihor conoci como Ramiro 
na edad di 85 aña 


*27-10-1934 - * 19-06-2020 

Na nomber di su yiu: SergioTromp 
su ex-esposa: Lucila Croes 

Su rumannan: 

Donald (Donny) Tromp 
Juan y Ina Tromp y famia 
Ronald Tromp y Lourdes Figaroa 
Sra.vda. Candy Racamy-Tromp 
Theresita Tromp 
EmelindaTromp 

Su subrinonan: 

Rosita Baarh-Chan, esposo Royce y famia 
Stella Tromp-Chan, esposo Philippus y famia 
Sang Chan 

Tack Chan, esposa Regina y famia 
Johnny Chan 

AlvaroTromp na Hulanda 
CesarioTromp 

Anthony Geerman, esposa Soraya y famia 

Yvonne Fouchard-Tromp, esposo Vladimir y famia 
Sandra Vrolijk-Tromp, esposo Jose y famia 

Su primo y primanan, amigonan, bisiñanan, compañero- 
nan y trahadornan di Cas di Machi. 


DIASABRA mainta famia y pueblo di 
Aruba a ricibi e noticia lamentabel cu 
e gran artista stima Vicente Kelly a bay 
laga nos. 

Na un edad respeta di 69 aña Vicente a 
pasa su ultimo tempo na Huize Maristella. 
Vicente Kelly ta un legendario musico y 
compositor cu a nifica hopi p’e cultura 
di Aruba. 

Conoci pa su forma unico di toca cu 
acordeon el a alegra hopi generacion. Su 
composicionnan semper a hala atencion 
sea pa ilustra su amor p’e isla di Aruba 
of pa tin letranan chistoso. Vicente 
hunto cu su bandanan; Los Juveniles, 
La Nueva Fuerza y Los Pimentosos pa 
varios generacion a participa na varios 
festival y a toca na centenares di fiesta 
y concierto. 

Den exterior tambe Vicente Kelly 
a sa di gana curason di hopi cu su 
presentacionnan unda semper el a hiba 
Aruba su nomber den su curason. Entre 
otro el a yega di participa na Valledupar, 
Colombia na Festivalnan di Acordeon, 
tocando musica vallenato. 

Como tata tambe Vicente tabata un 
homber cu semper a stima su yiunan 
y e dedica tempo na cada un di nan 
talentonan. 

Vicente ta tata di Carolyn Kelly, Elton 
Kelly, Reynold Kelly y Ariane Ojeda 
Kelly. E tabatin un total di 8 nieto y 
nieta y tabata casa cu señora Elvia Kelly. 

Biniendo bek riba e parti di cultura 
algun di sin fin di exitonan cu Vicente a 
sa di crea ‘Santa Cruz’, ‘ Polin tin Shete 
Buraco’, ‘Den scochi bo mama’, ‘Djaca 
den trampa’, “Kavel of sin kavel” y 
hopi otro cancionnan cu a bira un exito 
riba nos isla como tambe den exterior. 
Aruba sigur lo sinti falta di 
un baluarte di nos cultura. 

Den e siguiente dianan lo 
comparti e detayenan pa cu e 
forma cu lo despidi di Vicente. 
Cu Vicente Kelly descansa na paz. Forza 
na su famia den e momento dificil aki. 

Accidente di tráfico cu morto 



’ytuM&uil & (^newutonu 


She drew her last breath in sleep and slipped away 
quietly from this earthly plane. We are grateful for her 
welcome by the embracing love of Mother Mary. 


Nos ta anuncia fayecimento di: 



Theresa Chieuw-Cheng 

Ex doño di Casa Chieuw 
*11-10-1931 -tl 2-06-2020 

Na nomber di su 

Yuinan: Juliet Chieuw 

Edmund y Andrina Chieuw na Orlando, Florida 

Nietonan: Erik Chieuw na Lake City, Florida 
Sofia Menendez na Toronto, Canada 

Primo y primanan: Dr. Arthur Chen y famia na Trinidad 
Dr. Wilfred Chen y famia na Trinidad 
Jenny y Sui Kiim Tsang y famia na 

Flulanda 

Inlaws: Chow Shun Sang y Suet Hing Lo na Aruba 
Chow Yen y famia na New York 
Chow Fook Chin y famia na Amsterdam 
Chow Fook Kiu y famia na Hong Kong 
Zhou Shuyi na Foshan, China 

Sobrinonan: Chow Sam y Erika y famia na Aruba 

Chow Kamman y Amanda y famia na Orlanda, 

Florida 

Chow Chris y Helen y famia na New York 
Chow Alison y famia na New York 
Zou Wei Ging y Wong Olivia Sau Hong na 

Suriname 

Lee Kang Choi y famia na Aruba 


Estimado amigo y amiganan di hopi anja: Wen Yi Chai, 
Eddy y Lilin Wever, Roberto Clement y famia, Maria 
Romano y famia,Tony y Ivonne Lo, Yuklane Lo, Farley y 
Karin Yie-A-Swie y nan famia, Clifton y Ingrid Ling y 
famia, Yolanda Ling y famia. Chunxiang Ye 

Ta invita pa asisti na acto di entiero cu lo tuma lugar na 
Aurora Funeral Home dialuna 22 di juni 2020 for di 2'or 
pa 4'or di atardi despues lo sali pa santana di Gobierno 
na Playa. 


WILLEMSTAD -Diadomingo 21 juni 
2020, alrededor di 01.33 or, Central 
di Polis a dirigl un unidad p’e cru- 
zada Kaminda George Willems y un 
caminda sin nómber pa un accidente 
di tráfico, entre un auto y un brómer. 
Na yegada di e promé unidad, el a 
topa cu dos (2) brómer benta riba e 
caminda mencioná y un dama, chofer 
di un di e brómernan gravemente 
heridá. 


Aujfora 

sp®- 

0 7u*ten<il & ^nematonu 

Gradicimento: 


Pa medio di esaki Famia Hirschfeld kier a gradici tur 
esnan cu a sostene nos durante enfermedad, fayeci- 
mento y entiero di nos defunto stima: 



Saul Daniel Hirschfeld 

*06-09-1960 +02-06-2020 


Un danki ta bay na e siguiente 
personanan/instancianan/organisacionnan: 

Su dokter di cas: Dr. B.A. Every y tur dokternan suplente. 
Neurologen: Dr. Gonzalez, Dr. Cauda y Dr. Meelis, Dr. 
Jorge Luis Orozco y tur e dokternan cu a atende na 
Fundacion Valle Del Lili (Cali, Colombia). Centro di 
Recuperacion"Bela Nova". 

Internist: Dr. Kelly, Radiotherapist: Angela R. Zambrano 
(Colombia). Hemato-oncologia: Carmen Manuela Castilo. 
Neuro-chirurg: Dr. Vallejo, Dr. Greg Lacle y Dr. Javier 
Lobato (Colombia). Oncoloog: Dr. Jonkhoff. Radioloog: 
Dr. Fransisco Jose Medina Valencia. Longartsen: Dr. Kock 
y Dr. Schwengle. Specialistanan: Dr. Waterloo y Dr. Hanna 
Lanting. Dokternan y Verpleegkundigen na Eerste Hulp, 
I.C.U. y di HOH piso 2. Botica Sero Preto y Botica Aloe, 
Centro di Memoria, AZV cu no a tarda pa mand'e 
Colombia. Martijn Trading, Lili Prins di Wilhelmina 
Kankerfonds, Bibi Arends di Aruba LionsClub, Lite Life, 
Oud Ambulance,Therapista: Sra. Monica, Cecilia Howell 
di Alpa Hulp (WGK), Checkpoint Color, Aurora Funeral 
Home. Famia, bisinanan, amigonan, ex-colleganan y tur 
cu a sostene nos di un of otro manera y a duna atencion 
na nos defundo stima. Dios bendishona boso ricamente. 


For di investigacion cu Po- 
lis a realisá n’e sitio, a sali 
na cla cu e dama chofer di 
e brómer hunto cu un otro 
chofer di un otro brómer 
tabata coriendo riba e Ka- 
minda George Willems di- 
reccion Ronde Klip. 

Na altura di e caminda 
sin nómber chofer di e 
auto a sali subi e Kaminda 
George Willems sin duna 
preferencia n’e brómernan 
cu tabata asercando. 

Dor di e acto aki e dama 
chofer di un di e brómer- 
nan a bay dal contra banda 
robes di e auto. 

E otro chofer di e brómer a 
logra desviá y bay cay for 
di su brómer. Debi n’e acci- 
dente aki e dama victima a 
sufri lesionnan basta serio 
y a bin fayece n’e sitio. 
Alrededor di 02.50 or dók- 
ter di Polis kende a pre- 
sentá n’e sitio, a constatá 
morto di e dama Shar- 
maine Daniela Florenti- 
na, nacé na Córsou, dia 
15 di februari 1974 (40 
aña). 

Ambulance a transportá e 
otro vlctima pa C.M.C. pa 
ricibi tratamento médico. 
Riba órdo di Fiscal di Min- 
isterio Publico a confiscá e 
curpa sin bida di e victima 
pa mas investigacion. Per- 
sonal di tráfico ta continuá 
cu e investigacion. 

Glenn Thodé miembro nobo di Cft 
di Boneiro, Sint Eustatius y Saba 



KRALENDIJK - Den e reunion di Conseho di Ministro 
di Reino di dia 19 di juni 2020 a nombra Dr. Glenn A.E. 
Thodé ,miembro di Cft postula p’e entidadnan publico 
Boneiro, Sint Eustatius y Saba entrante dia l e di juli 
2020. 

Como tal e ta sucede señor Herbert Domacassé, kende 
su periodo ta vence dia l e di juli. 

Sr. Glenn Thodé a yega di eherce diferente funcion na 
Bonaire y Aruba. For di 2012 e ta rector di Universi- 
dad di Aruba. Prome cu esey e tabata di 2008 te 2011 
Gezaghebber di Bonaire: e prome añanan di Teritorio 
Insular di Bonairo y for di october 2010 di Entidad Pu- 
blico Bonaire. 

Na cuminsamento di su carera - di 1992 te 1998 — sr. 
Thodé tabata activo como instructor di software y ad- 
ministrado di sistema. 

Despues di su estudio di Ley el a continua durante mas 
di dies aña su carera den mundo academico, den cual e 
tabata vincula na Universidad di Aruba y Universidad 
Estatal di Groningen, entre otro como docente, colab- 
orado cientlfico (principal) y rector interino. Na 2006 el 
a doctora na Universidad Estatal di Groningen. 


Dentro di poco sr. Glenn Thodé lo bira miembro di di- 
rectiva di Fundacion Scholengemeenschap Bonaire. 

For di e aña aki e ta Presidente di Fundacion Nature 
Trust y for di 2017 Presidente di Conseho Electoral di 
Aruba. Ademas, for di 2014 e ta dirigi como Presidente 
e Comision di Supervision di Proteccion di Dato Per- 
sonal di BES. 

Anteriormente el a yega di desempeña varios otro fun- 
cion social. Asina, p.e., e tabata Presidente di Hunta di 
Supervision di Fundacion Fondo di Pensioen General 
di Aruba y Presidente di e Comision di Guia di Evalu- 
acion di e Leynan di Consenso di Reino di Husticia y 
di e Comision di Conseho SGB pa asesora Secretario 
di Estado y Ministro di Enseñansa, Cultura y Ciencia. 
Tambe e tabata miembro di e Comision di Evaluacion 
di Structura Estatal di Hulanda Caribense (Comision 
Spies). 

Presidente prof. dr. Raymond Gradus ta gradici señor 
Herbert Domacassé p’e colaboracion grato y su dedica- 
cion pa supervision financiero di Hulanda Caribense. 
Señor Gradus ta spera un bon colaboracion cu señor 
Glenn Thodé. 

